CELEX: 32001D0245
Language: et
Date: 2001-03-22 00:00:00
Title: Komisjoni otsus, 22. märts 2001, tsineebi nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (teatavaks tehtud numbri K(2000) 749 all)EMPs kohaldatav tekst

Tähtis õiguslik teade

|

32001D0245

Euroopa Liidu Teataja L 088 , 28/03/2001 Lk 0019 - 0020

		Komisjoni otsus,22. märts 2001,tsineebi nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta(teatavaks tehtud numbri K(2000) 749 all)(EMPs kohaldatav tekst)(2001/245/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2000/80/EÜ, [2] eriti selle artikli 8 lõiget 2,võttes arvesse komisjoni 11. detsembri 1992. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [3] viimati muudetud komisjoni määrusega (EÜ) nr 2266/2000, [4] eriti selle artikli 6 lõike 5 neljandat lõiku,ning arvestades järgmist:(1) Direktiivi 91/414/EMÜ artikli 8 lõikega 2 nähakse ette, et komisjon viib läbi tööprogrammi nendes taimekaitsevahendites kasutatavate toimeainete kontrollimiseks, mis olid turul juba 15. juulil 1993. Kõnealuse programmi läbiviimise üksikasjalikud eeskirjad on sätestatud määruses (EMÜ) nr 3600/92.(2) Komisjoni määruses (EÜ) nr 933/94, [5] viimati muudetud määrusega (EÜ) nr 2230/95, [6] määratakse kindlaks toimeained, mida tuleks määruse (EMÜ) nr 3600/92 raames hinnata, samuti määratakse iga toimeaine hindamise jaoks referentliikmesriik ning kõigi toimeainete tootjad, kes on esitanud teate õigel ajal määruse (EMÜ) nr 3600/92 artikli 4 lõike 2 alusel.(3) Tsineeb on üks määruses (EÜ) nr 933/94 kindlaksmääratud 90 toimeainest.(4) Kõik kõnealusest toimeainest teavitajad on teatanud komisjonile ja referentliikmesriigile, et nad ei soovi enam osaleda kõnealuse toimeainega seotud tööprogrammis ning seepärast teavet edaspidi enam ei esitata.(5) Seepärast ei ole võimalik kõnealust toimeainet direktiivi 91/414/EMÜ I lisasse kanda.(6) Ajapikendus, mille liikmesriik võimaldab direktiivi 91/414/EMÜ artikli 4 lõike 6 kohaselt tsineebi sisaldavate taimekaitsevahendite olemasolevate varude realiseerimiseks, ladustamiseks, turuleviimiseks ja kasutamiseks, ei tohiks olla pikem kui 18 kuud, et võimaldada kasutada olemasolevad varud hiljemalt ühe kasvuperioodi jooksul.(7) Käesolev otsus ei piira komisjoni poolt hiljem kõnealuse toimeaine suhtes nõukogu direktiivi 79/117/EMÜ [7] raames võetavate võimalike meetmete kohaldamist.(8) Käesoleva otsusega ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA OTSUSE:Artikkel 1Tsineebi ei kanta toimeainena direktiivi 91/414/EMÜ I lisasse.Artikkel 2Liikmesriigid tagavad, et:1. tsineebi sisaldavate taimekaitsevahendite load tühistatakse kuue kuu jooksul alates käesoleva otsuse vastuvõtmise kuupäevast;2. alates käesoleva otsuse vastuvõtmise kuupäevast ei anta tsineebi sisaldavate taimekaitsevahendite jaoks lubasid ja neid ei pikendata direktiivi 91/414/EMÜ artikli 8 lõikega 2 ettenähtud erandi alusel.Artikkel 3Ajapikendus, mille liikmesriigid võimaldavad vastavalt direktiivi 91/414/EMÜ artikli 4 lõikele 6, peab olema võimalikult lühike ja ei tohi olla pikem kui 18 kuud alates käesoleva otsuse vastuvõtmise kuupäevast.Artikkel 4Käesolev otsus on adresseeritud liikmesriikidele.Brüssel, 22. märts 2001Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 309, 9.12.2000, lk 14.[3] EÜT L 366, 15.12.1992, lk 10.[4] EÜT L 259, 13.10.2000, lk 27.[5] EÜT L 107, 28.4.1994, lk 8.[6] EÜT L 225, 22.9.1995, lk 1.[7] EÜT L 33, 8.2.1979, lk 36.--------------------------------------------------